Спортску каријеру почео је као боксер. Био је јуниорски првак Словеније и други на првенству Југославије. Атлетиком се почео бавити касно, када је био на одслужењу војног рока у Смедеревској Паланци. Ту га је запазио познати атлетичар Драго Штритоф и пребацио га у Спортску чету ЈНА. По завешетку војног рока постао је члан АК Партизан где је остао до краја каријере. Под Штритофовим стручним надзором током 9 сезона постигао је низ запажених резултата: освојио је бронзану медаљу на 1. Европском првенству у дворани 1970. у Бечу. Првак државе био је 9 пута, првак Бакана 8, а 6 пута је поправљао државни рекорд на 800 метара.